Asentel n tezrawt-agi yella-d deg wallaɣ-nneɣ, seg asmi nexdem anqis n tannant, anida i nwala uguren deg uselmed n timawit deg tmaziɣt i yiɛerbawalen, dayen i d-nemmager mi nella d tinelmadin, nella neqqar d yiɛerbawalen, nwala sɛan uguren deg timawit imi ɣursen d tutlayt tis snat, aya seg yimental i aɣ-yeǧǧan nebɣa ad nẓer dacu-ten wuguren-agi? D wamek i d-ttilin? Rnu nebɣa ad nerr lwelha n wid yesselmaden tutlayt tamaziɣt anida tazrewt-agi ad asen-tefk tiririyin ara ssqedcen i wakkenad ten-sbeɛden.